
	Teisės akto projekto pakeitimai

	Parlamento pakeitimai, išdėstomi dviejuose stulpeliuose

Išbrauktos teksto dalys žymimos pusjuodžiu kursyvu kairiajame stulpelyje. Pakeitimai žymimi pusjuodžiu kursyvu abiejuose stulpeliuose. Naujas tekstas žymimas pusjuodžiu kursyvu dešiniajame stulpelyje.

Kiekvieno pakeitimo antraštės pirmoje ir antroje eilutėse nurodoma atitinkama svarstomo teisės akto projekto dalis. Jei pakeitimas susijęs su esamu teisės aktu, kurį siekiama pakeisti teisės akto projektu, antraštėje pridedamos trečia ir ketvirta eilutės, kuriose atitinkamai nurodomas esamas teisės aktas ir keičiama šio teisės akto dalis. 

Parlamento pakeitimai, pateikiami konsoliduoto teksto forma

Naujos teksto dalys žymimos pusjuodžiu kursyvu. Išbrauktos teksto dalys nurodomos simboliu „▌“ arba perbraukiamos. Pakeistos teksto dalys nurodomos naują tekstą pažymint pusjuodžiu kursyvu, o ankstesnį nereikalingą tekstą išbraukiant arba perbraukiant. 
Nežymimi tik grynai techninio pobūdžio pakeitimai, kuriuos daro tarnybos, siekdamos parengti galutinį tekstą.

EUROPOS PARLAMENTO TEISĖKŪROS REZOLIUCIJOS PROJEKTAS
dėl pasiūlymo dėl Europos Parlamento ir Tarybos reglamento, kuriuo dėl pagrindinės informacijos dokumento modernizavimo iš dalies keičiamas Reglamentas (ES) Nr. 1286/2014
(COM(2023)0278 – C9‑0180/2023 – 2023/0166(COD))
(Įprasta teisėkūros procedūra: pirmasis svarstymas)
Europos Parlamentas,
–	atsižvelgdamas į Komisijos pasiūlymą Europos Parlamentui ir Tarybai (COM(2023)0278),
–	atsižvelgdamas į Sutarties dėl Europos Sąjungos veikimo 294 straipsnio 2 dalį ir 114 straipsnį, pagal kuriuos Komisija pateikė pasiūlymą Parlamentui (C9‑0180/2023),
–	atsižvelgdamas į Sutarties dėl Europos Sąjungos veikimo 294 straipsnio 3 dalį,
–	atsižvelgdamas į Darbo tvarkos taisyklių 59 straipsnį,
–	atsižvelgdamas į Ekonomikos ir pinigų politikos komiteto pranešimą (A9‑0000/2023),
1.	priima per pirmąjį svarstymą toliau pateiktą poziciją;
2.	ragina Komisiją dar kartą perduoti klausimą svarstyti Parlamentui, jei ji savo pasiūlymą pakeičia nauju tekstu, jį keičia iš esmės arba ketina jį keisti iš esmės;
3.	paveda Pirmininkei perduoti Parlamento poziciją Tarybai, Komisijai ir nacionaliniams parlamentams.

[bookmark: restart]<RepeatBlock-Amend><Amend>Pakeitimas		<NumAm>1</NumAm>
<DocAmend>Pasiūlymas dėl reglamento</DocAmend>
<Article>2 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(2a)	šio reglamento tikslas – į jo taikymo sritį įtraukti finansinių paslaugų sektoriaus sudarytus produktų paketus, kad neprofesionaliesiems investuotojams būtų suteikta papildomų investavimo galimybių. Ne finansų emitentų išleisti ne nuosavybės vertybiniai popieriai prisideda prie emitento įmonių finansavimo ir, kai jie siūlomi neprofesionaliesiems investuotojams, jiems bus taikoma pareiga parengti prospektą, kuriame pateikiama santrauka, taip suteikiant neprofesionaliesiems investuotojams tinkamą prieš sudarant sutartį pateikiamą informaciją. Šie vertybiniai popieriai neturėtų būti įtraukti į šio reglamento taikymo sritį. Dabartinis reikalavimas rengti, tikrinti ir atnaujinti pagrindinės informacijos apie tokius ne nuosavybės vertybinius popierius dokumentą iki jų termino pabaigos skatina emitentus apsiriboti tik profesionaliaisiais investuotojais, todėl neprofesionalieji investuotojai netenka investavimo galimybių. Todėl išsprendus šią problemą neprofesionalieji investuotojai būtų paskatinti dalyvauti Sąjungos kapitalo rinkose ir įsigyti ne finansų emitentų išleistų ne nuosavybės vertybinių popierių, taigi ir daugiau galimybių įvairinti savo finansinius portfelius;


Or. <Original>{EN}en</Original>
<TitreJust>Pagrindimas</TitreJust>
MIPP ir DIP taikomi reikalavimai neturėtų būti taikomi jokiems ne nuosavybės vertybiniams popieriams, kuriuos išleidžia ne finansų emitentai. Šiems vertybiniams popieriams (pvz., kintamosios palūkanų normos obligacijoms, konvertuojamosioms obligacijoms, su tvarumu susietoms obligacijoms) taikoma produktų paketų apibrėžtis, todėl emitentai sistemingai jų nesiūlo mažmeniniams investuotojams, nors jiems jau taikomas Reglamentas dėl prospekto, kuriame numatyta santrauka. Pašalinus šią administracinę naštą būtų galima skatinti mažmeninį investavimą į produktus, kuriais tiesiogiai prisidedama prie šių emitentų finansavimo.
</Amend>
<Amend>Pakeitimas		<NumAm>2</NumAm>
<DocAmend>Pasiūlymas dėl reglamento</DocAmend>
<Article>5 a konstatuojamoji dalis (nauja)</Article>
	

	Komisijos siūlomas tekstas
	Pakeitimas

	
	(5a)	kadangi finansinių produktų, kuriems taikomas šis reglamentas, taikymo sritis yra labai plati, taikant pagal šį reglamentą parengtą metodiką, kuri yra skirta pagrindiniams pagrindinės informacijos dokumento elementams, pavyzdžiui, veiklos rezultatų ar rizikos, pateikimui, standartizuoti, kartais gali tekti daryti kompromisus tarp neprofesionaliesiems investuotojams teikiamos informacijos palyginamumo ir suprantamumo. Todėl reikia patikslinti, kad suprantamumas visada turi būti svarbesnis už palyginamumą ir kad skaičiavimo metodikos (jos turi būti vienodos panašias savybes turinčių produktų grupėms) gali skirtis priklausomai nuo produktų kategorijų, kurioms taikomas šis reglamentas, tačiau kurios iš esmės skiriasi (pvz., investiciniai fondai ir struktūrizuoti produktai);


Or. <Original>{EN}en</Original>
<TitreJust>Pagrindimas</TitreJust>
2022 m. balandžio 29 d. Jungtinio komiteto rekomendacijoje pabrėžiama, kad vienodo požiūrio taikymas siekiant užtikrinti palyginamumą kartais kelia pavojų neprofesionaliesiems investuotojams skirtos informacijos suprantamumui. Neatsisakant pagrindinio tikslo – produktų, kuriuos galima pakeisti, palyginamumo – turėtų būti įmanoma papildomai diferencijuoti, kaip taisyklės taikomos skirtingų rūšių produktams. Vadovaudamosi tokiu požiūriu EPI dažnai negali tam tikroms produktų grupėms, kurios būtų naudingos neprofesionaliesiems investuotojams, taikyti 2 lygio metodikos.
</Amend>
<Amend>Pakeitimas		<NumAm>3</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 1 punkto a a papunktis (naujas)</Article>
<DocAmend2>Reglamentas (ES) Nr. 1286/2014</DocAmend2>
<Article2>2 straipsnio 2 dalies d a pastraipa (nauja)</Article2>
	

	Komisijos siūlomas tekstas
	Pakeitimas

	
	aa)	įterpiamas šis punktas: 

	
	„da)	ne nuosavybės vertybiniai popieriai, kuriuos išleidžia ne finansų emitentai ir kuriems pagal Reglamentą (ES) 2017/1129 rengiamas prospektas;“;


Or. <Original>{EN}en</Original>
<TitreJust>Pagrindimas</TitreJust>
MIPP ir DIP reglamentas neturėtų būti taikomas ne nuosavybės vertybiniams popieriams, kuriuos įmonės išleidžia savęs finansavimo tikslais. Dabartinis reikalavimas rengti PID yra kliūtis emitentams siūlyti tokias ne nuosavybės finansines priemones neprofesionaliesiems investuotojams, juo labiau kad šioms finansinėms priemonėms dažnai taikomas Reglamentas dėl prospekto (o jame numatyta santrauka). Platintojas, kuris vis dėlto norėtų siūlyti šias obligacijas neprofesionaliesiems klientams, dėl produktų valdymo taisyklių patirtų didelę administracinę naštą.
</Amend>
<Amend>Pakeitimas		<NumAm>4</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 3 punkto a a papunktis (naujas)</Article>
<DocAmend2>Reglamentas (ES) Nr. 1286/2014</DocAmend2>
<Article2>4 straipsnio 1 pastraipos 5 punktas</Article2>
	

	Dabartinis tekstas
	Pakeitimas

	
	aa)	5 punktas pakeičiamas taip:

	5)	MIPP ir DIP parduodantis asmuo – asmuo, siūlantis arba sudarantis MIPP ir DIP sutartis su neprofesionaliaisiais investuotojais;
	„5)	MIPP ir DIP platintojas – asmuo, konsultuojantis, siūlantis, parduodantis arba sudarantis MIPP ir DIP sutartis su neprofesionaliaisiais investuotojais;“


Or. <Original>{EN}en</Original>
(32014R1286)
<TitreJust>Pagrindimas</TitreJust>
Šiuo metu MIPP ir DIP reglamente vartojami konkretūs terminai, kurie neatitinka kituose teisės aktuose, reglamentuojančiuose finansinių ir draudimo produktų platinimą (IDD, PEPP ir FPRD), vartojamų terminų. Siekiant užtikrinti susijusių teisės aktų nuoseklumą, siūlome terminą „MIPP ir DIP parduodantis asmuo“ pakeisti terminu „MIPP ir DIP platintojas“.
</Amend>
<Amend>Pakeitimas		<NumAm>5</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 3 punkto b papunktis (naujas)</Article>
<DocAmend2>Reglamentas (ES) Nr. 1286/2014</DocAmend2>
<Article2>4 straipsnio 1 dalies 7 a punktas</Article2>
	

	Komisijos siūlomas tekstas
	Pakeitimas

	7a)	elektroninis formatas – bet kuri patvarioji laikmena, išskyrus popierių;“;
	7a)	elektroninis formatas – Direktyvos 2014/65/ES 4 straipsnio 62a punkte apibrėžtas elektroninis formatas;“;


Or. <Original>{EN}en</Original>
<TitreJust>Pagrindimas</TitreJust>
Siekiant užtikrinti įvairių teisės aktų, kuriais reglamentuojamas platinimas, nuoseklumą, pridedama nuoroda į FPRD II 4 straipsnio 62 punktą ir Draudimo produktų platinimo direktyvos 2 straipsnio 18 punktą. Tokiu būdu taip pat patikslinama, kad galiojančiu laikomas ir PDF formato dokumentas.
</Amend>
<Amend>Pakeitimas		<NumAm>6</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 3 a punktas (naujas)</Article>
<DocAmend2>Reglamentas (ES) Nr. 1286/2014</DocAmend2>
<Article2>5 straipsnio 1 dalis</Article2>
	

	Dabartinis tekstas
	Pakeitimas

	
	3a)	5 straipsnio 1 dalis pakeičiama taip:

	1. 	Prieš pateikiant MIPP ir DIP neprofesionaliesiems investuotojams, laikydamasis šio reglamento reikalavimų MIPP ir DIP teikėjas parengia tam produktui skirtą pagrindinės informacijos dokumentą ir jį paskelbia savo interneto svetainėje.
	„1. 	MIPP ir DIP teikėjas privalo parengti ir savo interneto svetainėje paskelbti MIPP ir DIP, dėl kurio ketinama teikti konsultacijas, kurį ketinama siūlyti arba parduoti neprofesionaliesiems investuotojams, skirtą pagrindinės informacijos dokumentą.“


Or. <Original>{EN}en</Original>
(32014R1286)
<TitreJust>Pagrindimas</TitreJust>
Siūloma formuluotę „prieš pateikiant neprofesionaliesiems investuotojams“ pakeisti paprastesniu tekstu.
</Amend>
<Amend>Pakeitimas		<NumAm>7</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 4 punktas</Article>
<DocAmend2>Reglamentas (ES) Nr. 1286/2014</DocAmend2>
<Article2>6 straipsnio 3 dalies įžanginė dalis</Article2>
	

	Komisijos siūlomas tekstas
	Pakeitimas

	3.	Nukrypstant nuo 2 dalies, kai MIPP ir DIP suteikia neprofesionaliajam investuotojui įvairių investavimo galimybių ir todėl visos 8 straipsnio 3 dalyje reikalaujamos informacijos, susijusios su kiekviena investavimo galimybe, neįmanoma pateikti viename glaustame savarankiškame dokumente, pagrindinės informacijos dokumente pateikiamas bendras pagrindinių investavimo galimybių aprašymas ir MIPP ir DIP išlaidos, išskyrus tos investavimo galimybės išlaidas, su sąlyga, kad:
	3.	Nukrypstant nuo 2 dalies, kai MIPP ir DIP suteikia neprofesionaliajam investuotojui įvairių investavimo galimybių ir todėl visos 8 straipsnio 3 dalyje reikalaujamos informacijos, susijusios su kiekviena investavimo galimybe, neįmanoma pateikti viename glaustame savarankiškame dokumente, pagrindinės informacijos dokumente pateikiamas bendras investavimo galimybių aprašymas ir MIPP ir DIP išlaidos, išskyrus tos investavimo galimybės išlaidas, su sąlyga, kad:


Or. <Original>{EN}en</Original>
<TitreJust>Pagrindimas</TitreJust>
MIPP ir DIP, kurie suteikia įvairesnių investavimo galimybių, atveju būtina atskirti produkto rinkinį, investavimo galimybes ir pagrindinį turtą, kuriuo užtikrinamos šios investavimo galimybės.
</Amend>
<Amend>Pakeitimas		<NumAm>8</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 4 punktas</Article>
<DocAmend2>Reglamentas (ES) Nr. 1286/2014</DocAmend2>
<Article2>6 straipsnio 3 dalies a punktas</Article2>
	

	Komisijos siūlomas tekstas
	Pakeitimas

	a)	MIPP ir DIP teikėjai suteikia investuotojams neprofesionaliesiems investuotojams pritaikytas priemones, kuriomis sudaromos palankesnės sąlygos ištirti įvairias investavimo galimybes, įskaitant išlaidas, ir jas palyginti;
	a)	MIPP ir DIP teikėjai suteikia investuotojams neprofesionaliesiems investuotojams pritaikytas priemones, kuriomis sudaromos palankesnės sąlygos ištirti įvairias investavimo galimybes, įskaitant išlaidas ir veiklos rezultatus, ir jas palyginti, taip pat atsižvelgiama į MIPP ir DIP išlaidas, nesusijusias su jų investavimo galimybėmis;


Or. <Original>{EN}en</Original>
<TitreJust>Pagrindimas</TitreJust>
Siūlome, kad į šią priemonę taip pat būtų įtraukta informacija apie veiklos rezultatus, kad investuotojai galėtų palyginti skirtingų investavimo galimybių ekonominį naudingumą ir MIPP ir DIP išlaidas (susijusias su paketu), kurios nėra susijusios su jo investavimo galimybėmis, kad būtų galima susidaryti išsamų visų išlaidų vaizdą. Be to, informacija apie investicines sąnaudas taip pat yra pagrindinis investavimo sprendimo aspektas, todėl ji turėtų būti teikiama automatiškai, o ne pasirinktinai.
</Amend>
<Amend>Pakeitimas		<NumAm>9</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 4 punktas</Article>
<DocAmend2>Reglamentas (ES) Nr. 1286/2014</DocAmend2>
<Article2>6 straipsnio 3 dalies b punktas</Article2>
	

	Komisijos siūlomas tekstas
	Pakeitimas

	b)	neprofesionalieji investuotojai gali lengvai susipažinti su ikisutartinės informacijos dokumentais, susijusiais su investiciniais produktais, kuriais grindžiamos pagrindinės investavimo galimybės;
	b)	neprofesionalieji investuotojai gali lengvai susipažinti su ikisutartinės informacijos dokumentais, susijusiais su investiciniu turtu, kuriuo grindžiamos investavimo galimybės;


Or. <Original>{EN}en</Original>
<TitreJust>Pagrindimas</TitreJust>
MIPP ir DIP, kurie suteikia įvairesnių investavimo galimybių, atveju būtina atskirti produkto rinkinį, investavimo galimybes ir pagrindinį turtą, kuriuo užtikrinamos šios investavimo galimybės.
</Amend>
<Amend>Pakeitimas		<NumAm>10</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 4 punktas</Article>
<DocAmend2>Reglamentas (ES) Nr. 1286/2014</DocAmend2>
<Article2>6 straipsnio 3 dalies c punktas</Article2>
	

	Komisijos siūlomas tekstas
	Pakeitimas

	(c)	MIPP ir DIP teikėjai investuotojams paprašius ir likus pakankamai laiko iki neprofesionaliųjų investuotojų įsipareigojimo pagal bet kokią sutartį ar pasiūlymą investuoti į tam tikrą investavimo galimybę pateikia visas su šia investavimo galimybe susijusias MIPP ir DIP išlaidas.;
	c)	MIPP ir DIP teikėjai investuotojams, likus pakankamai laiko iki neprofesionaliųjų investuotojų įsipareigojimo pagal bet kokią sutartį ar pasiūlymą investuoti į tam tikrą investavimo galimybę, pateikia visas MIPP ir DIP išlaidas, kurias ta investavimo galimybė apima.“;


Or. <Original>{EN}en</Original>
</Amend>
<Amend>Pakeitimas		<NumAm>11</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 5 punkto a papunktis</Article>
<DocAmend2>Reglamentas (ES) Nr. 1286/2014</DocAmend2>
<Article2>8 straipsnio 3 dalies aa punktas</Article2>
	

	Komisijos siūlomas tekstas
	Pakeitimas

	a)	3 dalis papildoma aa punktu:
	Išbraukta.

	„aa)	skirsnyje „Produktas glaustai“ pateikiama suvestinė, kurioje išdėstoma apibendrinta informacija apie visus šiuos aspektus:
	

	i)	MIPP ir DIP rūšį, kaip nurodyta c punkto i papunktyje;
	

	ii)	d punkto i papunktyje nurodytą suminį rizikos rodiklį;
	

	iii)	visas MIPP ir DIP išlaidas;
	

	iv)	rekomenduojamą laikymo laikotarpį, nurodytą g punkto ii papunktyje;
	

	v)	ar MIPP ir DIP siūlomos c punkto iv papunktyje nurodytos draudimo išmokos;“;
	


Or. <Original>{EN}en</Original>
<TitreJust>Pagrindimas</TitreJust>
Skirsnyje „Produktas glaustai“ siekiama pateikti dokumento santrauką, t. y. 3 puslapių skyriuje pateikiama pagrindinė informacija apie gaminį. Šis turinys dubliuojasi su MIPP ir DIP pagrindinės informacijos dokumento turiniu, ir jį teikiant naudojama vieta, kurios ir taip yra nedaug. Šis papildymas nedera su labai reikalingu siekiu supaprastinti MIPP ir DIP.
</Amend>
<Amend>Pakeitimas		<NumAm>12</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 5 punkto c papunktis</Article>
<DocAmend2>Reglamentas (ES) Nr. 1286/2014</DocAmend2>
<Article2>8 straipsnio 3 dalies c punkto ii papunkčio 1 punktas</Article2>
	

	Komisijos siūlomas tekstas
	Pakeitimas

	1)	pagrindinių finansinių priemonių arba referencinių verčių aprašymą;
	[bookmark: _GoBack]1)	pagrindinio investicinio turto arba referencinių verčių aprašymą;


Or. <Original>{EN}en</Original>
</Amend>
<Amend>Pakeitimas		<NumAm>13</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 5 punkto c a papunktis (naujas)</Article>
<DocAmend2>Reglamentas (ES) Nr. 1286/2014</DocAmend2>
<Article2>8 straipsnio 3 dalies c punkto iii papunktis</Article2>
	

	Dabartinis tekstas
	Pakeitimas

	
	ca)	3 dalies c punkto iii papunktis pakeičiamas taip:

	iii) 	neprofesionaliojo investuotojo, kuriam ketinama parduoti MIPP ir DIP, tipo aprašymą, visų pirma nurodant jo gebėjimą padengti investicijų nuostolius ir investavimo laikotarpį;
	„iii) 	atitinkama informacija apie veiklos rezultatus;“;


Or. <Original>{EN}en</Original>
(32014R1286)
<TitreJust>Pagrindimas</TitreJust>
Dabartinis informacijos apie veiklos rezultatus teikimo scenarijus yra nepalankus neprofesionaliesiems investuotojams: jie gauna klaidinančią informaciją, nes pastarojo meto rinkos pokyčiai, susiję su tam tikrais produktais, pervertinami ir prieštarauja kituose dokumentuose pateiktai informacijai apie ankstesnės veiklos rezultatus. EPI ir Komisija turėjo imtis įvairių taisomųjų priemonių, o tai rodo, kad dabartinę sistemą reikia atnaujinti. Šiuo pakeitimu emitentams bus suteikta galimybė teikti informaciją apie veiklos rezultatus, geriausiai atitinkančius susijusio produkto rūšį ir neprofesionaliųjų investuotojų interesus.
</Amend>
<Amend>Pakeitimas		<NumAm>14</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 5 punkto e a papunktis (naujas)</Article>
<DocAmend2>Reglamentas (ES) Nr. 1286/2014</DocAmend2>
<Article2>8 straipsnio 5 dalies 2 pastraipa</Article2>
	

	Dabartinis tekstas
	Pakeitimas

	
	ea)	5 dalies antra pastraipa pakeičiama taip:

	Rengdamos techninių reguliavimo standartų projektus EPI atsižvelgia į įvairias MIPP ir DIP rūšis, jų skirtumus ir neprofesionaliųjų investuotojų gebėjimus, taip pat į MIPP ir DIP savybes, kad neprofesionaliajam investuotojui leistų pasirinkti iš skirtingų pagrindinių investicijų arba kitų produkto teikiamų galimybių, įskaitant atvejus, kai šis pasirinkimas gali vykti skirtingu laiku arba keistis ateityje.
	„Rengdamos techninių reguliavimo standartų projektus EPI atsižvelgia į įvairias MIPP ir DIP rūšis, jų skirtumus ir neprofesionaliųjų investuotojų gebėjimus, taip pat į MIPP ir DIP savybes, kad neprofesionaliajam investuotojui leistų pasirinkti iš skirtingų pagrindinių investicijų arba kitų produkto teikiamų galimybių, įskaitant atvejus, kai šis pasirinkimas gali vykti skirtingu laiku arba keistis ateityje. Tam tikrais atvejais, siekiant neprofesionaliesiems investuotojams teikti teisingą, aiškią ir neklaidinančią informaciją, skirtingų rūšių produktams gali būti taikomi skirtingi metodai.“;


Or. <Original>{EN}en</Original>
(32014R1286)
<TitreJust>Pagrindimas</TitreJust>
Neatsisakant pagrindinio tikslo – produktų, kuriuos galima pakeisti, palyginamumo – turėtų būti įmanoma papildomai diferencijuoti, kaip taisyklės taikomos skirtingų rūšių produktams. Būtina šiek tiek pritaikyti EPI II lygio įgaliojimus nurodant, kad suprantamumo tikslas yra svarbesnis už palyginamumo tikslą. Taip būtų pašalintas dabartinių taisyklių nelankstumas, dažnai neleidžiantis EPI taikyti II lygmens metodikos tam tikrų grupių produktams, nors tai padėtų neprofesionaliesiems investuotojams suprasti informaciją ir priimti sprendimus.
</Amend>
<Amend>Pakeitimas		<NumAm>15</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 5 a punktas (naujas)</Article>
<DocAmend2>Reglamentas (ES) Nr. 1286/2014</DocAmend2>
<Article2>10 straipsnio 1 dalis</Article2>
	

	Dabartinis tekstas
	Pakeitimas

	
	5a)	10 straipsnio 1 dalis pakeičiama taip:

	1.	 MIPP ir DIP teikėjas reguliariai peržiūri pagrindinės informacijos dokumente pateiktą informaciją ir patikslina dokumentą, kai atlikus peržiūrą matyti, kad reikia pakeitimų. Patikslinta redakcija turi būti prieinama nedelsiant.
	„1. 	Kol MIPP ir DIP galima pasirašyti, MIPP ir DIP teikėjas reguliariai peržiūri pagrindinės informacijos dokumente pateiktą informaciją ir patikslina dokumentą, kai atlikus peržiūrą matyti, kad reikia pakeitimų. Patikslinta redakcija turi būti prieinama nedelsiant.“


Or. <Original>{EN}en</Original>
(32014R1286)
<TitreJust>Pagrindimas</TitreJust>
Pareiga atnaujinti MIPP ir DIP pagrindinės informacijos dokumentą net ir pasibaigus produkto pasirašymo laikotarpiui yra našta teikėjams ir neatitinka jo pradinio tikslo, t. y. informuoti naujus investuotojus apie pagrindines produkto savybes. Užuot taikius Komisijos pagal 10 straipsnio 2 dalies b punktą pasiūlytas II lygmens priemones, I lygmens nuostata, pagal kurią išimtis taikoma produktams, kurių „nebegalima pasirašyti kaip naujų investicijų“, yra paprastesnis sprendimas siekiant išaiškinti šį klausimą.
</Amend>
<Amend>Pakeitimas		<NumAm>16</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 6 punkto a papunktis</Article>
<DocAmend2>Reglamentas (ES) Nr. 1286/2014</DocAmend2>
<Article2>10 straipsnio 2 dalies b punktas</Article2>
	

	Komisijos siūlomas tekstas
	Pakeitimas

	b)	sąlygos, kuriomis turi būti patikslintas pagrindinės informacijos dokumentas, atskiriant MIPP ir DIP, kurie vis dar teikiami neprofesionaliesiems investuotojams, nuo MIPP ir DIP, kurie nebeteikiami;
	b)	sąlygos, kuriomis turi būti patikslintas pagrindinės informacijos dokumentas, atskiriant MIPP ir DIP, kurie vis dar teikiami neprofesionaliesiems investuotojams, nuo MIPP ir DIP, kurie nebeteikiami ir kurių atžvilgiu mokėjimai ar pervedimai nebegalimi;“;


Or. <Original>{EN}en</Original>
<TitreJust>Pagrindimas</TitreJust>
Šiuo pakeitimu siekiama atskirti MIPP ir DIP, kurie nebeteikiami, tačiau kurių atžvilgiu vis dar galima atlikti mokėjimus, pervedimus ar arbitražo procedūras. Tokiu atveju pagrindinės informacijos dokumentas turėtų būti tikrinamas ir atnaujinamas.
</Amend>
<Amend>Pakeitimas		<NumAm>17</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 6 punkto b papunktis</Article>
<DocAmend2>Reglamentas (ES) Nr. 1286/2014</DocAmend2>
<Article2>10 straipsnio 2 dalies 2 ir 3 pastraipos</Article2>
	

	Komisijos siūlomas tekstas
	Pakeitimas

	b)	antra ir trečia pastraipos pakeičiamos taip:
	Išbraukta.

	„EPI atsižvelgia į atvejus, kai MIPP ir DIP neprofesionaliesiems investuotojams nebeteikiami. EPI tuos techninių reguliavimo standartų projektus Komisijai pateikia ne vėliau kaip [Leidinių biurui: prašom įrašyti datą – vieni metai po šio iš dalies keičiančio reglamento įsigaliojimo dienos].
	

	Komisijai suteikiami įgaliojimai pagal Reglamento (ES) Nr. 1093/2010, Reglamento (ES) Nr. 1094/2010 ir Reglamento (ES) Nr. 1095/2010 10–14 straipsnius priimti pirmoje pastraipoje nurodytus techninius reguliavimo standartus.“;
	


Or. <Original>{EN}en</Original>
<TitreJust>Pagrindimas</TitreJust>
Šis klausimas gali būti sprendžiamas tiesiogiai I lygmeniu, nereikalaujant specialių II lygio įgaliojimų – žr. ankstesnius pakeitimus.
</Amend>
<Amend>Pakeitimas		<NumAm>18</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 6 a punktas (naujas)</Article>
<DocAmend2>Reglamentas (ES) Nr. 1286/2014</DocAmend2>
<Article2>13 straipsnio 1 dalis</Article2>
	

	Dabartinis tekstas
	Pakeitimas

	
	6a)	13 straipsnio 1 dalis pakeičiama taip:

	1. 	MIPP ir DIP klausimais konsultuojantis ar jį parduodantis asmuo pagrindinės informacijos dokumentą neprofesionaliesiems investuotojams pateikia likus pakankamai laiko iki tol, kol tie investuotojai susaistomi su tuo MIPP ir DIP susijusia sutartimi ar pasiūlymu.
	„1. 	MIPP ir DIP klausimais konsultuojantis ar jį parduodantis asmuo pagrindinės informacijos dokumentą neprofesionaliesiems investuotojams pateikia likus pakankamai laiko iki tol, kol tie investuotojai susaistomi su tuo MIPP ir DIP susijusia sutartimi ar pasiūlymu. Kai rinkodaros pranešimas apie MIPP ir DIP teikiamas neprofesionaliesiems investuotojams popieriniu arba skaitmeniniu formatu, tuo pačiu metu pateikiamas ir pagrindinės informacijos dokumentas bei paaiškinimas dėl to dokumento reguliuojamojo pobūdžio.“;


Or. <Original>{EN}en</Original>
(32014R1286)
<TitreJust>Pagrindimas</TitreJust>
Kontrolinio pirkimo kampanijų metu buvo išsiaiškinta, kad PID dažnai perduodamas klientui vėlesniame prekybos proceso etape, palyginti su rinkodaros medžiaga, kurią sudaro popieriniai dokumentai arba elektroniniai dokumentai. MIPP ir DIP reglamentas turėtų būti iš dalies pakeistas siekiant aiškiai nustatyti, kad PID neprofesionaliesiems investuotojams turėtų būti pateikiamas tuo pačiu metu kaip ir bet kokia kita popierine ar elektronine forma pateikiama rinkodaros medžiaga. Be to, MIPP ir DIP klausimais konsultuojantis arba juos parduodantis asmuo turėtų būti įpareigotas paaiškinti klientui, kad PID yra kitokio pobūdžio dokumentas nei rinkodaros medžiaga.
</Amend>
<Amend>Pakeitimas		<NumAm>19</NumAm>
<DocAmend>Pasiūlymas dėl reglamento</DocAmend>
<Article>1 straipsnio 1 dalies 7 punktas</Article>
<DocAmend2>Reglamentas (ES) Nr. 1286/2014</DocAmend2>
<Article2>14 straipsnio 2 dalies d a punktas (naujas)</Article2>
	

	Komisijos siūlomas tekstas
	Pakeitimas

	
	da)	kai įsigyjant MIPP ir DIP neprofesionaliajam investuotojui siūlomos įvairios investavimo galimybės:

	
	i) 	pagrindinė informacija atspindi investavimo galimybių, kuriomis domisi neprofesionalusis investuotojas, derinį;

	
	ii) 	prieš sudarant sutartį pateikiamos informacijos dokumentai, susiję su pagrindiniu investiciniu turtu, kuriuo užtikrinamos investavimo galimybės, turi būti lengvai prieinami per nuorodą, pateikiamą šalia interaktyvios priemonės.


Or. <Original>{EN}en</Original>
<TitreJust>Pagrindimas</TitreJust>
Papildomos sąlygos siekiant atliepti specifinį skirtingų galimybių produktų pobūdį:1) informacija turėtų būti susijusi su investuotojo numatytu investicijų paskirstymu, kad ji būtų kuo labiau individualizuota ir išsami; 2) kaip ir pagrindinės informacijos dokumentas, dokumentai, susiję su pagrindiniu investiciniu turtu, kuriuo užtikrinamos investavimo galimybės, taip pat turėtų būti lengvai prieinami.
</Amend>
<Amend>Pakeitimas		<NumAm>20</NumAm>
<DocAmend>Pasiūlymas dėl reglamento</DocAmend>
<Article>2 straipsnio 1 pastraipa</Article>
	

	Komisijos siūlomas tekstas
	Pakeitimas

	Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Jis taikomas nuo [Leidinių biurui: prašom įrašyti datą – 18 mėnesių po šio iš dalies keičiančio reglamento įsigaliojimo dienos].
	Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje. Jis taikomas nuo [Leidinių biurui: prašom įrašyti datą – 18 mėnesių po 10 straipsnio 2 dalyje nurodytų deleguotųjų aktų paskelbimo Europos Sąjungos oficialiajame leidinyje ir Komisijos techninių reguliavimo standartų, nurodytų 8 straipsnio 5 dalyje ir 14 straipsnio 3 dalyje, priėmimo dienos, priklausomai nuo to, kas įvyksta vėliau].


Or. <Original>{EN}en</Original>
<TitreJust>Pagrindimas</TitreJust>
Kaip ir PEPP reglamente, taikymo pradžios data turėtų būti nustatyta remiantis paskelbtais deleguotaisiais aktais ir techniniais reguliavimo standartais, kad nacionalinėms kompetentingoms institucijoms ir rinkos dalyviams būtų užtikrintas didesnis nuspėjamumas.
</Amend>
</RepeatBlock-Amend>

[bookmark: _Toc147323377][bookmark: _Toc148602281]AIŠKINAMOJI DALIS
Pranešėja palankiai vertina laiku pateiktą Komisijos pasiūlymą dėl Mažmeninių investicijų strategijos, atitinkantį vieną iš pagrindinių Komisijos 2020 m. kapitalo rinkų sąjungos veiksmų plane numatytų tikslų, kad ES taptų dar saugesne vieta asmenims, norintiems taupyti ir investuoti ilguoju laikotarpiu. 
Komisijos pasiūlymą sudaro:
	Pasiūlymas dėl Europos Parlamento ir Tarybos direktyvos, kuria dėl Sąjungos neprofesionaliųjų investuotojų apsaugos taisyklių iš dalies keičiamos direktyvos 2009/65/EB, 2009/138/EB, 2011/61/ES, 2014/65/ES ir (ES) 2016/97;
	Pasiūlymas dėl Europos Parlamento ir Tarybos reglamento, kuriuo dėl pagrindinės informacijos dokumento modernizavimo iš dalies keičiamas Reglamentas (ES) Nr. 1286/2014. 
Pranešėjos nuomone, šis pasiūlymas yra vienas iš pagrindinių šios kadencijos pasiūlymų. Turint omenyje tai, kad laiko lieka nedaug, ji atrinko pagrindinius politinius prioritetus, kuriuos nagrinėja savo pranešimo projekte, siekdama tęsti diskusijas. Pranešėja ketina siūlyti tolesnius pasiūlymo pakeitimus per visą keitimo procedūrą. 
Ji visiškai pritaria šio pasiūlymo tikslams. Daugiau kaip 70 proc. ES piliečių dėl įvairių priežasčių niekada neinvestavo į finansinius produktus, – jie arba mano, kad tai pernelyg sudėtinga, arba kad pernelyg rizikinga. Todėl turime įdėti daug darbo, kad pakeistume šį nusistatymą. Naujose taisyklėse, kuriomis siekiama apsaugoti neprofesionaliuosius investuotojus ir suteikti jiems daugiau galių, turi būti teikiama aiški ir skaidri informacija ir užtikrinama, kad finansinės konsultacijos atitiktų neprofesionaliojo investuotojo interesus. 
	Paskatos 
Pranešėja nepritaria visiškam paskatų uždraudimui. Ji tebėra susirūpinusi dėl dalinio draudimo teikti tik vykdomojo pobūdžio paslaugas, kuris nėra pagrįstas ir kuriuo, atrodo, nesprendžiamas interesų konflikto klausimas. Tai atrodo kaip pirmas žingsnis visiško draudimo link. Daug ES vartotojų kliaujasi finansų patarėjų patarimais, todėl būtina sustiprinti dabartinę sistemą numatant tinkamų priemonių ir patobulinimų. Pranešėjos nuomone, interesų konfliktus galima spręsti didinant skaidrumą. Taip pat ji yra įsitikinusi, kad nuostatos dėl peržiūros laikas ir turinys yra nepatenkinami. Ši nuostata dėl peržiūros neturi būti taikoma taip, kad būtų automatiškai įvestas visiškas paskatų draudimas. Todėl ji siūlo ją pratęsti iki penkerių metų nuo direktyvos perkėlimo į nacionalinę teisę laikotarpio pabaigos, kad būtų galima pamatyti realų priemonių poveikį rinkai. Be to, ji siūlo išplėsti peržiūros sąlygos taikymo sritį, kad būtų galima atlikti vertinimą, nagrinėjant galimus interesų konfliktus, sąnaudų raidą, mažmeninių investicijų kapitalo rinkose lygį, vartotojų apsaugą ir platinimo taisyklių aktualumą.

	Geriausių interesų kriterijus
Savo pranešimo projekte pranešėja paaiškina ir sustiprina Komisijos pasiūlymą dėl geriausių interesų kriterijaus pagal Finansinių priemonių rinkų direktyvą (FPRD) ir Draudimo produktų platinimo direktyvą. FPRD ji siūlo patikslinti sąvoką „išlaidų veiksmingumas“. Draudimo produktų platinimo direktyvoje ji siūlo, užuot dėmesį telkus į išlaidų veiksmingumą, teikti finansines konsultacijas remiantis draudimo principu pagrįsto investicinio produkto veiklos rezultatais, rizikos lygiu, išlaidomis, mokesčiais arba, kai taikoma, pagrindinėmis investavimo galimybėmis. Vartotojams siūlomi produktai turi atitikti jų konkrečius poreikius ir tikslus, todėl svarbi ne tik kaina, bet ir produkto kokybė.

	Ekonominio naudingumo lyginamieji indeksai
Pranešėjos nuomone, Komisijos pasiūlymas dėl ekonominio naudingumo galėtų trikdyti rinką, nes dėl jo sumažėtų produktų įvairovė ir būtų stabdomos inovacijos. Ji mano, kad stingant aiškumo dėl metodikos, taikomos rengiant šiuos lyginamuosius indeksus, negalime įvertinti, kaip jie iš tiesų vystosi praktiškai. Pranešėja visiškai pritaria principui, kad produktas turi būti ekonomiškai naudingas ir kad produktai su nepagrįstomis ir neproporcingai didelėmis sąnaudomis ir mokesčiais neturi būti teikiami rinkai. Tačiau šiuo klausimu reikia toliau diskutuoti ieškant tinkamo ir suderinto požiūrio. Taigi pranešėja savo pranešimo projekte išbraukia indeksus ir tikisi pratęsti diskusijas šiuo klausimu.

	Priežiūra ir tarpvalstybinė praktika 
Šioje srityje Komisijos pasiūlymas nėra pakankamai išsamus, todėl pranešėja siūlo pakeitimus, kuriais siekiama sustiprinti tarpvalstybinę priežiūrą ir užtikrinti vienodą visų vartotojų apsaugą visose ES valstybėse narėse. Atsižvelgdama į tai pranešėja numato įpareigojimą bendrovėms registruotis toje pačioje valstybėje narėje, kurioje yra jų pagrindinė buveinė, kad nebūtų ieškoma palankesnio teisinio reglamentavimo.

	Nuomonės finansų srityje formuotojai
Skaitmeninimo dėka atsirado nauja investuotojų karta. Matome, kad atsiranda vadinamųjų nuomonės finansų srityje formuotojų, – jie veikia socialiniuose tinkluose ir jų adresatas daugiausia yra jaunesni asmenys. Pranešėja palankiai vertina Komisijos pasiūlytas priemones, kuriomis siekiama užtikrinti aiškius, sąžiningus ir neklaidinančius rinkodaros pranešimus ir spręsti problemas, kiek jos susijusios su nuomonės finansų srityje formuotojų veikla. Jie dažnai neturi reikiamų žinių šioje srityje. Todėl pranešėja siūlo papildomų elementų, kuriais būtų dar labiau sustiprinta ši pasiūlymo dalis, pavyzdžiui, siūlo įpareigoti įmones pasirašyti sutartis su nuomonės formuotojais, kad būtų užtikrintas skaidrumas ir apibrėžta atsakomybė. Ji taip pat siūlo nuostatą dėl procedūros, skirtos kovai su neleistina veikla, vykdoma skaitmeninėmis priemonėmis, taikyti ir nuomonės finansų srityje formuotojams, kurie taiko nesąžiningą pardavimo praktiką. 

	Finansinis raštingumas.
Pranešėja yra įsitikinusi, kad finansinis raštingumas yra labai svarbus investavimo elgsenos ES gerinimo veiksnys ne tik vartotojams, bet ir finansų konsultantams, nes turi būti teikiamos kokybiškos profesionalios konsultacijos. Neseniai atliktos „Eurobarometro“ apklausos duomenimis, tik 18 proc. ES piliečių turi aukštą finansinio raštingumo lygį, 64 proc. – vidutinį, o 18 proc. – žemą, nors duomenys tarp valstybių narių labai skiriasi. Šie skaičiai aiškiai rodo, kad šioje srityje reikia nuveikti daug daugiau ir kad ES turi visapusiškai pasinaudoti savo autoritetu ir paskatinti valstybes nares siekti platesnio užmojo tikslų šioje srityje. 

	Duomenų teikėjai
Finansiniai ir nefinansiniai rinkos duomenys yra būtini tinkamam finansų rinkų veikimui ir kokybiškų investicinių paslaugų teikimui klientams. Tie duomenys turi būti kokybiški patikimi, jiems turi būti taikomos labai griežtos kontrolės procedūros ir jie turi būti prieinami sąžiningomis sąlygomis. Prieiga prie finansinių ir nefinansinių rinkos duomenų, reikalingų investicinėms paslaugoms teikti ir finansiniams produktams rengti ir platinti, jų naudojimas ir kaina sudaro didelę investicinių įmonių patiriamų išlaidų dalį, taigi ir reikšmingą visų neprofesionaliųjų klientų mokamų mokesčių dalį. Todėl pranešėja laikosi nuomonės, kad ES turėtų imtis horizontaliojo ir holistinio Europos reglamentavimo tiek finansinių, tiek nefinansinių duomenų teikėjams ir jų veiklai, o kartu turėtų būti vykdoma griežtesnė visų duomenų teikėjų (įskaitant trečiųjų šalių paslaugų teikėjus, kurie šiuo metu naudojasi oligopoline padėtimi) priežiūra Europos lygmeniu.

	Mažmeninių ir draudimo principu pagrįstų investicinių produktų (MIPP ir DIP) paketai
Pranešėja palankiai vertina Komisijos pasiūlymą dėl MIPP ir DIP, tačiau mano, kad reikia šiek tiek pakoreguoti rinkos praktiką ir atlikti tam tikrų draudimo sektoriaus korekcijų. Ji siūlo išbraukti naują pagrindinės informacijos dokumento skirsnį „Produktas glaustai“ ir toliau vertins naujojo tvarumo skyriaus suderinimą su atitinkamais galiojančiais teisės aktais.

